ब्राइटनसँग युनाइटेडको हार
इंग्लिस प्रिमियर लिग अन्तर्गत शुक्रबार म्यानचेस्टर युनाइटेडलाई ब्राइटन एण्ड होभ आल्बियनले १–० ले पराजित गरेको छ ।
लन्डन — इंग्लिस प्रिमियर लिग अन्तर्गत शुक्रबार म्यानचेस्टर युनाइटेडलाई ब्राइटन एण्ड होभ आल्बियनले १–० ले पराजित गरेको छ ।गोलरहित रहेको पहिलो हाफमा युनाइटेडले अग्रता लिने मौका गुमाएको थियो । दोस्रो हाफको ५८ अौं मिनेटमा ब्राइटनका लागि पास्कल ग्रसले हेडरमार्फत गोल गर्दै अग्रता दिलाए । उक्त गोल नै खेलमा निर्णायक सावित भयो ।युनाइटेड अंक तालिकामा ३६ खेलमा ७७ अंक जोड्दै दोस्रोमा कायम छ । ३६ खेलमा ७२ अंकसाथ लिभरपुल तेस्रो तथा ३५ खेलमा ७१ अंक रहेको टोटेनहम चौथोमा छ ।